**სიღნაღის მუნიციპალიტეტში შეზღუდული შესაძლებლობის მქონე პირთა უფლებების დაცვისა და თანაბარი შესაძლებლობების უზრუნველყოფის**

**სტრატეგია და 2022-2024 წლების სამოქმედო გეგმა**

**შინაარსი**

**I - შესავალი**

**II - მიზანი**

**III- ხედვა და პრინციპები**

**IV - სტრატეგიული მიმართულებები და პრიორიტეტული ამოცანები**

**V- კოორდინაცია და მონიტორინგი**

**VI- სამოქმედო გეგმა**

**შესავალი**

სიღნაღის მუნიციპალიტეტის შეზღუდული შესაძლებლობის მქონე პირთა თანაბარი შესაძლებლობების უზრუნველყოფის სტრატეგია და სამოქმედო გეგმა წარმოადგენს მუნიციპალიტეტის მერიის ინიციატივითა შემუშავებულ და საკრებულოს მიერ დამტკიცებულ დოკუმენტს, რომელიც შეიქმნა სამოქალაქო სექტორისა და სხვა დაინტერესებული მხარეების სრული ჩართულობით.

სტრატეგიაში განსაზღვრულია კონცეპტუალური ხედვა, სტრატეგიული მიმართულებები, პრიორიტეტული ამოცანები და დასახულია კონკრეტული საშუალო და გრძელვადიან პერსპექტივაში გასატარებელი ღონისძიებები.

პასუხისმგებელი უწყებებისთვის პოლიტიკის დოკუმენტი წარმოადგენს გზამკლევს საზოგადოებრივი ცხოვრების ყველა შესაძლო სფეროსა და სივრცეში შეზღუდული შესაძლებლობის მქონე პირთა მონაწილეობის პროგრესული ზრდისთვის.

დოკუმენტი ეფუძნება სიღნაღის მუნიციპალიტეტში შეზღუდული შესაძლებლობის მქონე პირთა უფლებების შესახებ კანონის განხორციელების თაობაზე მომზადებულ ანალიზის დოკუმენტს და საჭიროებებს კვლევას, რომელიც 2022 წლის მარტი-აპრილის პერიოდში განხორციელდა.

სტრატეგიის დოკუმენტი ითვალისწინებს გაერთიანებული ერების ორგანიზაციის 2006 წლის 13 დეკემბრის ,, შეზღუდული შესაძლებლობის მქონე პირთა უფლებების კონვენციას“ და 2020 წლის ,,შეზღუდული შესაძლებლობის მქონე პირთა უფლებების შესახებ“ საქართველოს კანონის პრინციპებსა და ვალდებულებებს.

სტრატეგია და სამოქმედო გეგმა შემუშავებულია სიღნაღის მუნიციპალიტეტის შეზღუდული შესაძლებლობის მქონე პირთა საკითხებზე მომუშავე საბჭოს წევრების, შეზღუდული შესაძლებლობის მქონე პირების, მათი წამომადგენლობითი და უფლებადამცველი ორგანიზაციების მონაწილეობით, მუნიციპალიტეტის მერიის შესაბამის სამსახურებთან, მუნიციპალიტეტის საკრებულოს შესაბამის კომისიებთან კონსულტაციებით და ასახავს მათ მიერ გამოთქმულ მოსაზრებებსა და იდეებს.

**მიზანი**

სტრატეგიული დოკუმენტების მიზანია სიღნაღის მუნიციპალიტეტის ინკლუზიური განვითარება და მის ყოველდღიურ ცხოვრებაში შეზღუდული შესაძლებლობის მქონე პირების სხვათა თანაბრად მონაწილეობის უზრუნველყოფა შესაბამისი შესაძლებლობების განვითარებით. კერძოდ, იმ ბარიერების აღმოფხვრით ან შემცირებით, რომელიც ხელს უშლის შეზღუდული შესაძლებლობის მქონე პირებს სხვათა თანაბრად მიიღონ მონაწილეობა საზოგადოებრივ ცხოვრებაში, პროდუქტებისა და სერვისების გამოყენებასა და შექმნაში.

**ხედვა და პრინციპები**

სტრატეგიული დოკუმენტები ეყრდნობა გაეროს შეზღუდული შესაძლებლობის მქონე პირთა უფლებების კონვენციით განსაზღვრულ ინკლუზიის პრინციპებს. ემყარება შეზღუდული შესაძლებლობის სოციალურ პარადიგმას და აღიარებს, რომ შეზღუდული შესაძლებლობის მქონე პირთათვის არათანაბარ გარემოს განაპირობებს საზოგადოების მიერ შექმნილი და/ან იგნორირებული, სხვადასხვა ტიპის (მათ შორის ფიზიკური, სოციალური, საკომუნიკაციო) ბარიერები. ამასთან შეზღუდვის სხვადასხვა ტიპი (ფიზიკური, კოგნიტური, სენსორული, ფსიქო-სოციალური) შესაძლოა განპირობებული და გაძლიერებული იყოს ასაკობრივი, გენდერული, სოციალური ფაქტორებით, რაც ასევე გათვალისწინებული უნდა იქნას სტრატეგიული დოკუმენტის სამოქმედო გეგმით განსაზღვრული ღონისძიებების განხორციელებისას.

სიღნაღის მუნიციპალიტეტის მიზანია გახდეს **ინკლუზიური და თანაბარი შესაძლებლობების ადგილი ყველასათვის**. ეს ნიშნავს ძლიერ, სამართლიან, თანასწორ მუნიციპალიტეტს, სადაც ყველა შეზღუდული შესაძლებლობის მქონე პირის ინტერესი და ინდივიდუალური საჭიროება გათვალისწინებული იქნება მუნიციპალიტეტის მიერ გადაწყვეტილების მიღების, ყველა პროგრამისა და სერვისის დაგეგმვის, შემუშავებისა და განხორციელების ეტაპზე.

სტრატეგიული დოკუმენტების უმნიშვნელოვანესი **პრინციპებია: სამართლიანობა, ინკლუზია და პატივისცემა**, რომელიც მიიღწევა მხოლოდ:

* მუნიციპალურ სერვისებზე მისაწვდომობის უზრუნველყოფით (სერვისების ბიზნეს-პროცესების გაუმჯობესება, ადაპატირება და შეზღუდული შესაძლებლობის მქონე პირთა საჭიროებების გათვალისწინება);
* მერიის ადმინისტრაციული ერთეულებიდან შეზღუდული შესაძლებლობის მქონე პირთა საჭიროებების თაობაზე პროაქტიური ინფორმირებითა და მოქმედებით;
* უსაფრთხო და ხელმისაწვდომი გარემოს (საჯარო/საზოგადოებრივი სივრცეები, სკვერები, სპორტული დარბაზები, ხელოვნების ცენტრები, თეატრი) შექმნით;
* საზოგადოების ცნობიერების მუდმივი ამაღლებით;
* ხარისხზე და შედეგზე ორიეტირებული სკოლამდელი განათლების მისაწვდომობის უზრუნველყოფით;
* დასაქმებისა და დამოუკიდებელი ცხოვრების ხელშეწყობით;
* ჯანმრთელობისა და სოციალურ მომსახურებებზე ხელმისაწვდომობით;
* კულტურულ, სპორტულ, რეკრეაციულ აქტივობებში და საზოგადოერივ ცხოვრებაში მონაწილეობით;
* ინკლუზიის საკითხების ეფექტიანი მართვით, კოორდინაციით, მონიტორინგითა და ანგარიშგებით.

სტრატეგიული დოკუმენტების განხორციელებას სიღნაღის მუნიციპალიტეტებისათვის ექნება შემდეგი **სოციალური და ეკონომიკური სარგებელი:**

* გაიზრდება მუნიციალიტეტის მაცხოვრებელთა სოციალური პასუხისმგებლობის ხარისხი (მათ შორის კერძო სექტორის);
* გაიზრდება საზოგადოებრივი სერვისების, ობიექტების მისაწვდომობა და გამოყენება;
* გაიზრდება შეზღუდული შესაძლებლობის მქონე პირთა დამოუკიდებლობის ხარისხი, დასაქმების შესაძლებლობა, სოციალური აქტიურობა და ჩართულობა;
* შემცირდება დიკრიმინაცია, გარიყულობა და მოწყვლადობა;
* გაუმჯობესდება ადამიანების ჯანმრთელობის მდგომარეობა, განათლების ხარისხი და კეთილდღეობა.

**სტრატეგიული მიმართულებები და პრიორიტეტული ამოცანები**

სტრატეგიული მიზნის მისაღწევად საჭიროა, რომ მუნიციპალიტეტში მუდმივად, სისტემურად და ყოველდღიურად მიმდინარეობდეს შესაბამისი ღონისძიებების განხორციელება.

სიღნაღის მუნიციპალიტეტში შეზღუდული შესაძლებლობის მქონე პირთა უფლებების შესახებ კანონის განხორციელების თაობაზე მომზადებულ ანალიზის დოკუმენტისა და საჭიროებების კვლევის საფუძველზე, შემდეგი სტრატეგიული მიმართულებები განისაზღვრა:

**სტრატეგიული მიმართულება 1. მუნიციპალური სერვისების (არსებული და ახალი) ხელმისაწვდომობა;**

მიმართულება მოიცავს არსებული მუნიციპალური სერვისების მოდიფიცირებას და ახალი სერვისების დანერგვას, რომელიც ხელს შეუწყობს შეზღუდული შესაძლებლობის მქონე პირთა დამოუკიდებელი ცხოვრების და სოციალური ფუნქციონირების შესაძლებლობის გაძლიერებას, იძოლაციისა და სეგრეგაციის შემცირებას, მუნიციპალური სერვისების შეზღუდული შესაძლებლობის მქონე პირთა საჭიროებებზე გონივრულ მისადაგებას და საზოგადოებრივ ცხოვრებაში მონაწილეობას.

მიმართულება მოიცავს შემდეგ **პრიორიტეტულ ამოცანებს:**

* 1. მუნიციპალიტეტში მცხოვრები შეზღუდული შესაძლებლობების მქონე პირთა მონაცემთა ბაზის ფორმირება და მუდმივი განახლება;
  2. შეზღუდული შესაძლებლობის მქონე პირთა საკითხებზე მომუშავე საბჭოს ქმედითობის გაზრდა;
  3. მუნიციპალური სერვისების და სამსახურების ინკლუზიურობის გაზრდა;
  4. ახალი სერვისის- პერსონალური ასისტენტის შემუშავება და დანერგვა;
  5. სკოლამდელი აღზრდა და ზოგადი განათლების ხელშეწყობა;
  6. ცხოვრების ადეკვატური სტანდარტი და სოციალური დაცვა;
  7. კულტურულ, სპორტულ, გასართობ და რეკრეაციულ ღონისძიებებში მონაწილეობა;
  8. ჯანმრთელობის დაცვა;

**სტრატეგიული მიმართულება 2.** **მუნიციპალური ინფრასტურქტურის (საჯარო ობიექტებისა და გარემოს) მისაწვდომობა;**

მიმართულება გულისხმობს არსებული და მშენებარე შენობა-ნაგებობებისა და სხვა სახის ინფრასტრუქტურის უნივერსალური დიზაინის დანერგვას ან/და უნივერსალური დიზაინის შესაბამისად ადაპტირებას შეზღუდული შესაძლებლობის მქონე პირთათვის, მუნიციპალიტეტის ყველა დაწესებულების, შენობების, გარემოს სრული ხელმისაწვდომობის უზრუნველსაყოფად.

მიმართულება მოიცავს შემდეგ **პრიორიტეტულ ამოცანებს:**

* 1. საზოგადოებრივი სივრცეების, ობიექტების გონივრული მისადაგება და მისაწვდომობის გაზრდა;
  2. ინდივიდუალური მობილობის შესაძლებლობების გაზრდა.

**სტრატეგიული მიმართულება 3.** ინფორმაციის ხელმისაწვდომობა, ცნობიერების ამაღლება და პოზიტიური დამოკიდებულების ჩამოყალიბება.

მიმართულება გულისხმობს საზოგადოებაში შეზღუდული შესაძლებლობის მქონე პირთა სტიგმის შემცირების, პოზიტიური განწყობებისა და დამოკიდებულებების ჩამოყალიბების ღონისძიებებს.

მიმართულება მოიცავს შემდეგ **პრიორიტეტულ ამოცანებს:**

* 1. ცნობიერების ამაღლების ღონისძიებების დაგეგმვა და განხორციელება;
  2. გენდერის თემების მეინსტრიმიზაცია შეზღუდული შესაძლებლობის მქონე პირთა უფლებების რეალიზებაში;
  3. შეზღუდული შესაძლებლობის მქონე პირთა და შეზღუდული შესაძლებლობის მქონე პირთა საკითხებზე მომუსავე არასამთავრობო ორგანიზაციების გაძლიერება და მჭიდრო თანამშრომლობა.

**კოორდინაცია და მონიტორინგი**

სტრატეგიული დოკუმენტების წარმატებული და ეფექტიანი განხორციელებისთვის აუცილებელია სათანადო უფლებამოსილებებით და აღსრულების მექანიზმებით აღჭურვილი კოორდინაციისა და მონიტორინგის სტრუქტურული ერთეულის არსებობა.

სტრატეგიის და სამოქმედო გეგმით გათვალისწინებულ ღონისძიებათა განხორციელებას, თავის კომპეტენციის ფარგლებში უზრუნველყოფს სიღნაღის  მუნიციპალიტეტის საკრებულო და მერია. სტრატეგიული დოკუმენტების შესრულებაზე სიღნაღის მუნიციპალიტეტის სამსახურების მიხედვით ხდება პასუხისმგებელი პირების გამოყოფა, რომლებიც ამზადებენ შესაბამის ანგარიშებს (კვარტალური, წლიური) და წარუდგენენ სიღნაღის მუნიციპალიტეტის მერს.

სიღნაღის მუნიციპალიტეტის საკრებულო ყოველწლიურად განიხილავს სიღნაღის მუნიციპალიტეტის მერის ანგარიშს სტრატეგიისა და სამოქმედო გეგმის შესრულების შესახებ და იღებს გადაწყვეტილებებს, სტრატეგიისა და სამოქმედო გეგმის მიმდინარეობის დადებითად შეფასების, სტრატეგიასა და სამოქმედო გეგმაში ცვლილების შეტანის, ან/და რეკომენდაციების გაცემის შესახებ.

სტრატეგიისა და სამოქმედო გეგმის შესრულების კოორდინაციასა და შესრულებაზე მონიტორინგს ახორციელებს **სიღნაღის მუნიციპალიტეტის შეზღუდული შესაძლებლობის მქონე პირთა უფლებების საბჭო,** რომელიც საბჭოს სხდომაზე პერიოდულად განიხილავს სამოქმედო გეგმით გათვალისწინებულ ღონისძიებათა შესრულების მიმდინარეობას და შეიმუშავებს შესაბამის რეკომენდაციებს, რომელსაც წარუდგენს მუნიციპალიტეტს მერს.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **სიღნაღის მუნიციპალიტეტში შეზღუდული შესაძლებლობის მქონე პირთა უფლებების დაცვისა და**  **თანაბარი შესაძლებლობების უზრუნველყოფის  სტრატეგია და 2022-2024 წლების სამოქმედო გეგმა** | | | | | | | | | | | |
| **სტრატეგიული მიმართულებები** | **პრიორიტეტული ამოცანები** | **განსახორციელებელი ღონისძიებები/ საქმიანობები** | **განხორციელების პერიოდი** | | | **საქმიანობის/ ღონისძიების შედეგი** | **შედეგის ინდიკატორი** | **პასუხისმგებელი უწყება** | **დაფინანსების წყარო** | |
| **2022** | **2023** | **2024** | **მუნიციპალური ბიუჯეტი** | **დონორი** |
| **1. მუნიციპალური სერვისების (არსებული და ახალი) ხელმისაწვდომობა** | 1.1.მუნიციპალიტეტში მცხოვრები შეზღუდული შესაძლებლობების მქონე პირთა მონაცემთა ბაზის ფორმირება და მუდმივი განახლება; | 1.1.1.მუნიციპალიტეტში მცხოვრები შშმ პირთა მონაცემთა ბაზის ფორმირების მიზნით მეთოდოლოგიისა და სპეციალური კითხვარების შემუშავება |  | X |  | მუნიციპალიტეტში მცხოვრები შშმ პირთა მონაცემთა ბაზის ფორმირების მიზნით შემუშავებულია მეთოდოლოგია და სპეციალური კითხვარები | შემუშავებული კითხვარის დოკუმენტი | შშმპ საკოორდინაციო საბჭო | X | X |
| 1.1.2. მუნიციპალიტეტში მცხოვრები შშმ პირთა მონაცემთა ბაზის ფორმირების მიზნით, მერის წარმომადგენლების მიერ კითხვარების გამოყენებით ადმინისტრაციულ ერთეულებში მცხოვრები შშმ პირებისა და მათი საჭიროებების იდენტიფიცირება |  | X |  | მერის წარმომადგენლების მიერ კითხვარების გამოყენებით ადმინისტრაციულ ერთეულებში მცხოვრები შშმ პირები და მათი საჭიროებები იდენტიფიცირებულია | ადმინისტრაციულ ერთეულებში მცხოვრები შშმ პირებისა და მათი საჭიროებების თაობაზე შევსებული კითხვარების რაოდენობა | ადმინისტრაციულ ერთეულებთან კოორდინაციის განყოფილება | X |  |
| 1.1.3. მუნიციპალიტეტში მცხოვრები შშმ პირთა მონაცემთა ბაზის შექმნა და მონაცემების შეყვანა |  | X | X | მუნიციპალიტეტში მცხოვრები შშმ პირთა მონაცემთა ბაზა შექმნილია და მონაცემები შეყვანილია | შემუშავებული ბაზა | შშმპ საკოორდინაციო საბჭო | X |  |
| 1.1.4. მუნიციპალიტეტში მცხოვრები შშმ პირთა მონაცემთა ბაზის განახლების მიზნით, კითხვარების და მონაცემების ყოველწლიური გადახედვა |  | X | X | მუნიციპალიტეტში მცხოვრები შშმ პირთა მონაცემთა ბაზის მონაცემები განახლებულია | მონაცემთა ბაზის განახლება დამდასტურებელი დოკუმენტები | შშმპ საკოორდინაციო საბჭო | X |  |
| 1.2. შეზღუდული შესაძლებლობის მქონე პირთა საკითხებზე მომუშავე საბჭოს ქმედითობის გაზრდა; | 1.2.1. შეზღუდული შესაძლებლობის მქონე პირთა საკითხებზე მომუშავე საბჭოს დებულების გადახედვა და განახლება | X |  |  | შეზღუდული შესაძლებლობის მქონე პირთა საკითხებზე მომუშავე საბჭოს დებულება განახლებული და დამტკიცებულია | დებულების განახლებული დოკუმენტი | იურდიული სამსახური | X |  |
| 1.2.2. შეზღუდული შესაძლებლობის მქონე პირთა საკითხებზე მომუშავე საბჭოს შემადგენლობის განახლება | X |  |  | შეზღუდული შესაძლებლობის მქონე პირთა საკითხებზე მომუშავე საბჭოს შემადგენლობა განახლებულია | საბჭოს შემადგენლობის დამტკიცების წესის და ახალი წევრების თაობაზე ბრძანების დოკუმენტი | იურდიული სამსახური | X |  |
| 1.2.3. შეზღუდული შესაძლებლობის მქონე პირთა საკითხებზე მომუშავე საბჭოს განახლებული წევრების გადამზადება შშმ პირთა უფლებების საკითხებში | X | X |  | შეზღუდული შესაძლებლობის მქონე პირთა საკითხებზე მომუშავე საბჭოს განახლებული წევრების 70% გადამზადებულია შშმ პირთა უფლებების საკითხებში | დატრენინგებული პირების რაოდენობა, დამადასტურებელი დოკუმენტები | სოციალური სამსახური |  | X |
| 1.2.4. შეზღუდული შესაძლებლობის მქონე პირთა საკითხებზე მომუშავე საბჭოს განახლებული წევრებისთვის მონიტორინგისა და ანგარიშების სწავლება/ უნარების ამაღლება | X | X |  | შეზღუდული შესაძლებლობის მქონე პირთა საკითხებზე მომუშავე საბჭოს განახლებული წევრების 70% გადამზადებულია მონიტორინგისა და ანგარიშების უნარებში | დატრენინგებული პირების რაოდენობა, დამადასტურებელი დოკუმენტები | სოციალური სამსახური | X |  |
| 1.2.5. შეზღუდული შესაძლებლობის მქონე პირთა საკითხებზე მომუშავე საბჭოს მიერ არსებული, უკვე დამტკიცებული სტრატეგიების (ყველა სფეროში) გადახედვა და შშმპ საჭიროებების შესაბამისად რეკომენდაციების მომზადება დოკუმენტების გასაახლებლად |  | X | X | შეზღუდული შესაძლებლობის მქონე პირთა საკითხებზე მომუშავე საბჭოს მიერ არსებული, უკვე დამტკიცებული სტრატეგიების 70 % (ყველა სფეროში) გადახედილია და შშმპ საჭიროებების შესაბამისად მომზადებულია რეკომენდაციები | სარეკომენდაციო წერილები, გადახედილი დოკუმენტების რაოდენობა | იურიდიული სამსახური | X |  |
| 1.3.მუნიციპალური სერვისების და სამსახურების ინკლუზიურობის გაზრდა; | 1.3.1. მუნიციპალიტეტის თანამშრომლების პერიოდული სწავლება შეზღუდული შესაძლებლობის მქონე პირთა უფლებების თაობაზე, მათთან სწორი კომუნიკაციის ფორმებზე და საქმიანობაში გათვალისიწინებაზე | X | X | X | მუნიციპალიტეტის თანამშრომლების 50% დატრენინგებულია შეზღუდული შესაძლებლობის მქონე პირთა უფლებების თაობაზე | დატრენინგებული პირების რაოდენობა, დამადასტურებელი დოკუმენტები | სოციალური სამსახური |  | X |
| 1.3.2. მუნიციაპალური სერვისების თაობაზე ცხელი ხაზის მომსახურების შექმნა (ინფორმაციის ხელმისაწვდომობის გაზრდა) |  | X |  | მუნიციაპალური სერვისების თაობაზე ცხელი ხაზის მომსახურება შექმნილია | სერვისის შექმნის დამადასტურებელი დოკუმენტები, სერვისით მოსარგებლე მოქალაქეების რაოდენობა | ადმინისტრაციული სამსახური | X |  |
| 1.3.3. მოქალაქეთა მისაღების შექმნა მერიის შენობის პირველ სართულზე ცენტრალურ შემოსასვლელში, რომელიც სრულად ადაპტირებული და ხელმისაწვდომი იქნება შშმ პირებისთვის; |  | X |  | მოქალაქეთა მისაღები შექმნილია მერიის შენობის პირველ სართულზე ცენტრალურ შემოსასვლელში, რომელიც სრულად ადაპტირებულია | სერვისის შექმნის დამადასტურებელი დოკუმენტები, სერვისით მოსარგებლე მოქალაქეების რაოდენობა, სერვისის ფიზიკური გარემო | ადმინისტრაციული სამსახური | X |  |
| 1.3.4. შშმ პირთა მონაცემებისა და საჭიროების გათვალისწინებით მუნიციპალური სოციალური დახმარებების სოციალურ სერვისებად გარდაქმნის კონცეფციის შექმნა |  |  | X | მუნიციპალური სოციალური დახმარებების სოციალურ სერვისებად გარდაქმნის კონცეფცია შექმნილია | შემუშავებული კონცეფციის დოკუმენტი, მოდიფიცირებული და შექმნილი სოციალური პროგრამების რაოდენობა | სოციალური სამსახური, | X | X |
| 1.4.ახალი სერვისის- პერსონალური ასისტენტის შემუშავება და დანერგვა; | 1.4.1. პერსონალური ასისტირების მომსახურების სამიზნე ბენეფიციარების იდენტიფიცირება მუნიციპალიტეტის მასშტაბით - პროგრამის მოცულობის განსაზღვრა |  | X | X | მუნიციპალიტეტის მასშტაბით პერსონალური ასისტირების პროგრამის მოცულობა განსაზღვრულია | მონაცემების თაობაზე მომზადებული დოკუმენტი, იდენტიფიცირებული პირების რაოდენობა | სოციალური სამსახური | X | X |
| 1.4.2. პერსონალური ასისტირების მომსახურების განხორციელებისთვის საჭირო დეტალური მარეგულირებელი დოკუმენტის/სამართლებრივი აქტის (პროგრამის) მომზადება პერსონალური ასისტენტის სერვისის მართვის სტანდარტებით განსაზღვრულ მოთხოვნებების შესაბამისად (ჯანდაცვის მინისტრის 2022 წლის 18 თებერვლის #№01-13/ნ ბრძანების შესაბამისად |  | X | X | პერსონალური ასისტირების მომსახურების განხორციელებისთვის საჭირო დეტალური მარეგულირებელი დოკუმენტის/სამართლებრივი აქტი (პროგრამა) მომზადებულია | პროგრამის თაობაზე მომზადებული დოკუმენტი | იურიდიული სამსახური | X | X |
| 1.4.3 პერსონალური ასისტირების მომსახურების განხორციელებისთვის საჭირო დეტალური მარეგულირებელი დოკუმენტის/სამართლებრივი აქტის (პროგრამის) დასამტკიცებლად წარდგენა (მიწოდების წესები, პროგრამა) |  |  | X | პერსონალური ასისტირების მომსახურების განხორციელებისთვის საჭირო პროგრამა დამტკიცებულია | დამტკიცებული დოკუმენტი | საკრებულო | X |  |
| 1.5. სკოლამდელი აღზრდა და ზოგადი განათლების ხელშეწყობა; | 1.5.1.სსსმ ბავშვების იდენტიფიცირების სისტემის შექმნა (შშმ და გსმ ბავშვების მონაცემების ბაზა) | X |  |  | სსსმ ბავშვების მონაცემების ბაზა შექმნილია | მონაცემების ბაზის დოკუმენტი | ბაღების გაერთიანება | X |  |
| 1.5.2. საბავშვო ბაღებში სააღმზრდელო სისტემის გამართვა-ფორმალიზება. (ინდივიდუალური გეგმები, მიზნები, შედეგების შეფასების ინდიკატორები, სპეციალური ფორმები, პერსონალის საკვალიფიკაციო მოთხოვნები, მონიტორინგის ინსტრუმენტები). | X | X |  | საბავშვო ბაღებში სააღმზრდელო სისტემის ფორმალიზებული და გამართულია | შემუშავებული ინდივიდუალური გეგმების, შედეგების შეფასების ინდიკატორების, სპეციალური ფორმების, პერსონალის საკვალიფიკაციო მოთხოვნების, მონიტორინგის ინსტრუმენტების დოკუმენტები | ბაღების გაერთიანება | X | X |
| 1.5.3.შშმ ბავშვების აღზრდა განვითარებისთვის საგანმანათლებლო დამხმარე სამუშაო მასალების და რესურსებით საბავშვო ბაღების უზრუნველყოფა |  | X | X | საგანმანათლებლო დამხმარე სამუშაო მასალები და რესურსებით უზრუნველყოფილია მუნიციპაილტეტის ყველა საბავშვო ბაღი | საგანმანათლებლო დამხმარე სამუშაო მასალებისა და რესურსების შეძენის დამადასტურებელი დოკუმენტები | ბაღების გაერთიანება | X |  |
| 1.5.4.საბავშვო ბაღების კადრების უწყვეტი გადამზადება სხვადასხვა შეზღუდვის მქონე ბავშვების ხარისხიანი მომსახურებისთვის | X | X | X | საბავშვო ბაღების კადრების 90 % გადამზადეულია სხვადასხვა შეზღუდვის მქონე ბავშვების ხარისხიანი მომსახურებისთვის | გადამზადებული პედაგოგოების რაოდენობა, განვლილი ტრენინგების თაობაზე ინფორმაცია, დამდასტურებელი სერტიფიკატები | ბაღების გაერთიანება | X |  |
| 1.5.5. ბაღების ინფრასტრუქტურის (მათ შორის ეზოების) მისაწვდომობის აუდიტი და შესაბამის ხარჯთაღიცხვის დოკუმენტების მომზადება |  | X |  | ბაღების ინფრასტრუქტურის (მათ შორის ეზოების) მისაწვდომობის აუდიტი და შესაბამისი ხარჯთაღიცხვის დოკუმენტები მომზადებულია | შემუშავებული აუდიტის და ხარჯთაღიცხვის დოკუმენტები | ბაღების გაერთიანება | X |  |
| 1.5.6. ბაღების ინფრასტრუქტურის (მათ შორის ეზოების) მისაწვდომობის ეროვნული სტანდატრების მიხედვით რეაბილიტაცია- განახლება |  |  | X | მუნიციპალიტეტის ბაღების 50%-ის ინფრასტრუქტურა მისაწვდომობის ეროვნული სტანდატრების მიხედვით რეაბილიტირებულია | რეაბილიტირებული ბაღების რაოდენობა და ამის დამდასტურებელი ფოტო მასალა | ბაღების გაერთიანება | X |  |
| 1.6.ცხოვრების ადეკვატური სტანდარტი და სოციალური დაცვა; | 1.6.1. უსახლკარო და სოციალურად დაუცველი შშმ პირების ქირით უზრუნველყოფის პროგრამის გადახედვა და დახვეწა |  | X |  | უსახლკარო და სოციალურად დაუცველი შშმ პირების ქირით უზრუნველყოფის პროგრამა განახლებულია | განახლებული პროგრამის დოკუმენტი | იურიდიული სამსახური | X |  |
| 1.6.2. შინ მოვლის მომსახურების შექმნა - მარტო მცხოვრები მობილობის შეზღუდვის მქონე და უსინათლო პირების იდენტიფიცირება, მათი საყოფაცხოვრებო დახმარების სერვისის შემუშავება და განხორციელება |  | X | X | შინ მოვლის მომსახურების პროგრამა შექმნილია და დანერგილია | იდენტიფიცირებული მარტო მცხოვრები მობილობის შეზღუდვის მქონე და უსინათლო პირების რაოდენობა, დამტკიცებული სერვისის დოკუმენტი | სოციალური და იურიდიული სამსახური | X | X |
| 1.6.3.სოციალური საწარმოების ხელშეწყობისა და წახალისების მექანიზმის შექმნა (ფართის გამოყოფა, დონორებთან შუამდგომლობა, თანადაფინანსება) | X | X | X | სოციალური საწარმოების ხელშეწყობისა და წახალისების მექანიზმის თაობაზე შემუშავებულია შესაბამისი დოკუმენტი | შემუშავებული დოკუმენტი, დაფინანსებული საწარმოები და მათი კმაყოფილების კვლევა | სოციალური და იურიდიული სამსახური | X |  |
| 1.6.4. შშმ პირების დამხმარე საშუალებებით (ეტლი, თეთრი ხელჯოხი, პროთეზი, კოხლეარი და სხვა) უზრუნველყოფის ხელშეწყობა (ინფორმირება, შუამდგომლობა, გადამისამართება) | X | X | X | შშმ პირების დამხმარე საშუალებებით უზრუნველყოფის ხელშეწყობის მიზნით განხორციელებულია ღონისძიებები (ინფორმირება, შუამდგომლობა, გადამისამართება) | ინფორმირებული, შუამდგომლობით მოსარგებლე და გადამისამართებული შშმ პირების რაოდენობა, რომლებმაც მიიღეს შესაბამისი დამხმარე საშუალებები | სოციალური სამსახური | X |  |
| 1.7.კულტურულ, სპორტულ, გასართობ და რეკრეაციულ ღონისძიებებში მონაწილეობა. | 1.7.1. კულტურულ, სპორტულ, გასართობ და რეკრეაციულ ღონისძიებებში მონაწილეობის წახალისება (ტრანსპორტირების დაფინანსება, ადაპატირებულ ადგილზე ჩატარება და სხვა) |  | X | X | კულტურულ, სპორტულ, გასართობ და რეკრეაციულ ღონისძიებებში შშმ პირების მონაწილეობა 50 % გაზრდილია | კულტურულ, სპორტულ, გასართობ და რეკრეაციულ ღონისძიებებში ჩართული შშმ პირების რაოდენობა | კულტურულ და სპორტული საქმეების სამსახური | X |  |
| 1.7.2. მუნიციპალიტეტის ბალანზე არსებულ მუზეუმებში ინკლუზიური საგანმანათლებლო პროგრამების დანერგვა |  |  | X | მუნიციპალიტეტის ბალანზე არსებულ მუზეუმებში ინკლუზიური საგანმანათლებლო პროგრამები დანერგილია | ინკლუზიური მუზეუმების რაოდენობა | კულტურულ და სპორტული საქმეების სამსახური | X |  |
| 1.7.3. პარალიმპური სპორტის სახეობების მუნიციპალიტეტის დონეზე ხელშეწყობა (პოპულარიზება, წახალისება, დაინტერესება, თანადაფინანსება) - პარამკლავჭიდი, პარამშვილდოსნობა, პარამძლეოსნობა და სხვა |  |  | X | პარალიმპური სპორტის სახეობებით მუნიციპალიტეტის დონეზე დაინტერესება გაზრდილია | პარასპორტსმენების რაოდენობა | კულტურულ და სპორტული საქმეების სამსახური | X |  |
| 1.7.3. შშმ პირთა მონაწილეობის გაზრდა სხვადსხვა ბანაკებში |  |  | X | შშმ პირთა მონაწილეობა სხვადსხვა ბანაკებში გაზრდილია | ბანაკების მონაწილე შშმ ახალგაზრდების რაოდენობა | კულტურულ და სპორტული საქმეების სამსახური | X |  |
| 1.8. ჯანმრთელობის დაცვა | 1.8.1. დიალიზის პროგრამის ადგილზე მუნიციპალიტეტში განხორციელება |  |  | X | დიალიზის პროგრამა ადგილზე მუნიციპალიტეტში ხორციელდება | დიალიზის პროგრამით მოსარგებლე პირთა კმაყოფილების კვლევა, დიალიზის პროგრამის თაობაზე სავაადმყოფოსთან დადებული ხელშეკრულების ან მემორანდუმის დოკუმენტი | ჯანდაცვის სამსახური | X |  |
| 1.8.2. სკრინინგ პროგრამების ხელმისავწდომობის გაზრდა |  | X | X | სკრინინგ პროგრამების შშმ პირებისთვის ხელმისავწდომობა გაზრდილია | სკრინინ პროგრამებით მოსარგებლე შშმ პირების რაოდენობა | ჯანდაცვის და სოციალური სამსახური | X |  |
| **2. მუნიციპალური ინფრასტურქტურის (საჯარო ობიექტებისა და გარემოს) მისაწვდომობა** | 2.1.მუნიციპალური შენობების, საზოგადოებრივი სივრცეების, ობიექტების გონივრული მისადაგება და მისაწვდომობის გაზრდა; | 2.1.1. სამშენებლო ნებართვების გამცემი და ინსპექტირების განმახორციელებელი კადრების გადამზადება მისაწვდომობის ეროვნული სტანდარტების თაობაზე; |  | X | X | სამშენებლო ნებართვების გამცემი და ინსპექტირების განმახორციელებელი კადრები გადამზადებულია მისაწვდომობის ეროვნული სტანდარტების თაობაზე | გადამზადებული თანამშრომლების რაოდენობა, განვილი ტრენინგების თაობაზე ინფორმაცია, დამდასტურებელი სერტიფიკატები | ზედამხედველობის განყოფილება და ინფრასტრუქტურის სამსახური | X |  |
| 2.1.2.მუნიციპალური შენობების (ადმინისტრაციული) მისაწვდომობის აუდიტი (შეფასება) საქართველოს მთავრობის #732 დადგენილებით დამტკიცებული ,,მისაწვდომობის ეროვნული სტანდარტების" მიხედვით |  | X | X | მუნიციპალური შენობების (ადმინისტრაციული) მისაწვდომობის აუდიტი (შეფასება) განხორციელებულია | მომსახურების შესყიდვისა და აუდიტის დოკუმენტები | ეკონომიკის სამსახური, ინფრასტრუქტურის სამსახური | X |  |
| 2.1.3.მუნიციპალური შენობების (ადმინისტრაციული) მისაწვდომობის აუდიტის დასკვნის საფუძველზე ადაპტირების ხარჯთაღიცხვის მომზადება. (პანდუსები, ტაქტილური ბილიკები და სხვა). |  | X | X | მუნიციპალური შენობების (ადმინისტრაციული) მისაწვდომობის აუდიტის დასკვნის საფუძველზე ადაპტირების ხარჯთაღიცხვის დოკუმენტი მომზადებულია | ხარჯთაღრიცხვის დოკუმენტი | ეკონომიკის სამსახური, ინფრასტრუქტურის სამსახური | X |  |
| 2.1.4. შესყიდვების განმახორციელებელი, მშენებლობის ნებართვების გამცემი და ინსპექტირების სამსახურების დებულებების, პროცედურებისა და რეგულაციების გადახედვა და შშმპ მისავწდომობისა და ინკლუზიურობის შესახებ უფლებამოსილებების, ფუქნციებისა და ვალდებულებების საკითხის ადეკვატური ასახვა-განსაზღვრა. |  | X |  | შესყიდვების განმახორციელებელი, მშენებლობის ნებართვების გამცემი და ინსპექტირების სამსახურების დებულებები, პროცედურები და რეგულაციები განახლებულია | განახლებული დებულებების, პროცედურებისა და რეგულაციების დოკუმენტები | იურდიული სამსახური | X |  |
| 2.1.5. მერიის დაქვემდებარებაში მყოფი საზოგადოებრივი, კულტურული, ტურისტული, სპორტული ობიექტების, მუზეუმების, თეატრის მისაწვდომობის აუდიტი და ადაპტირების ხარჯთაღიცხვის მომზადება |  | X |  | მერიის დაქვემდებარებაში მყოფი საზოგადოებრივი, კულტურული, ტურისტული, სპორტული ობიექტების, მუზეუმების, თეატრის მისაწვდომობის აუდიტისა და ადაპტირების ხარჯთაღიცხვის დოკუმენტები მომზადებულია | შემუშავებული აუდიტის და ხარჯთაღიცხვის დოკუმენტები | ეკონომიკის სამსახური, ინფრასტრუქტურის სამსახური | X |  |
| 2.1.6. მოედნების, ისტორიული უბნების (მათ შორის კულტურული მემკვიდრეობის ძეგლების) შენობების რესტავრაცია-რეკონსტრუქციის მისაწვდომობის ეროვნული სტანდარტის მიხედვით განხორციელება. საერთაშორისო საუკეთესო პრაქტიკის შესწავლა -გათვალისწინება, შესაბამის პროცედურებში და წესებში ასახვა, პროექტების დაგეგმვისას, ინსპექტირებისას თუ ჩაბარებისას. |  |  | X | მოედნების, ისტორიული უბნების (მათ შორის კულტურული მემკვიდრეობის ძეგლების) შენობების რესტავრაცია-რეკონსტრუქციის მისაწვდომობის ეროვნული სტანდარტის მიხედვით განხორციელებულია | რეაბილიტირებული მოედნების და ისტორიული უბნების რაოდენობა და ფოტო მასალა | ინფრასტრუქტურის სამსახური | X |  |
| 2.1.7. ცენტრალური და საუბნო საფეხმავლო გზების, ტროტუარების, გაჩერებების, გზაგამტარების, ხიდების მისაწვდომობის აუდიტი და ადაპტირების ხარჯთაღიცხვის შემუშავება. |  |  | X | ცენტრალური და საუბნო საფეხმავლო გზების, ტროტუარების, გაჩერებების, გზაგამტარების, ხიდების მისაწვდომობის აუდიტი და ადაპტირების ხარჯთაღიცხვის დოკუმენტები შემუშავებულია | შემუშავებული აუდიტის და ხარჯთაღიცხვის დოკუმენტები | ეკონომიკის სამსახური, ინფრასტრუქტურის სამსახური | X |  |
| 2.1.8. შშმ პირებისათვის ინფრასტრუქტურის ადაპატირების მიზნით, წლების მიხედვით, აუდიტის საფუძველზე, სამოქმედო გეგმის შემუშავება |  | X | X | შშმ პირებისათვის ინფრასტრუქტურის ადაპტირები მიზნით, წლების მიხედვით, აუდიტის საფუძველზე, სამოქმედო გეგმა შემუშავებულია | ინფრასტრუქტურის რეაბილიტაციისა და ადაპატაციის სამოქმედო გეგმის დოკუმენტი | ეკონომიკის სამსახური შშმპირთა საბჭო | X |  |
| 2.1.9.ახალი სამშენებლო ნორმების აღსრულების ზედამხედველობა - სპეციალური ანგარიშების წარმოება |  |  | X | ახალი სამშენებლო ნორმების აღსრულების ზედამხედველობა - სპეციალური ანგარიშების წარმოება | სპეციალური ანგარიშების დოკუმენტები | ინფრასტრუქტურის სამსახური | X |  |
| **2.2.** ინდივიდუალური მობილობის შესაძლებლობების გაზრდა; | 2.2.1.შშმ პირებისგან მათ წინაშე არსებული ბარიერების და პრობლემების შესახებ უკუკავშირის და მათი გათვალისწინების მექანიზმის შექმნა (ტელეფონით, წერილობით, ელ-შეტყობინებით და სხვა ფორმით ინფორმაციის მიღების წახალისება, შემოსული ინფორმაციის სისტემატიზირება, რეაგირებაზე ზედამხედველობა). |  | X |  | შშმ პირებისგან მათ წინაშე არსებული ბარიერების და პრობლემების შესახებ უკუკავშირის მექანიზმი შექმნილია | უკუკავშირის დოკუმენტი | სოციალური სამსახური | X |  |
| 2.2.2. იმ შშმ პირების იდენტიფიცირება, ვისაც სჭირდებათ საცხოვრისების ადაპტირება და შესაბამისი ადაპტირების მოდელების მისადაგება და განხორციელება |  | X | X | საჭიროების მქონე შშმ პირების საცხოვრისები ადაპტირებულია | ადაპტირებული საცხოვრებისა და შშმ პირების რაოდენობები, ფოტო მასალა | ინფრასტრუქტურის სამსახური | X |  |
| **3. ინფორმაციის ხელმისაწვდომობა, ცნობიერების ამაღლება და პოზიტიური დამოკიდებულების ჩამოყალიბება** | 3.1.მუნიციპალიტეტის მაცხოვრებლების ინფორმირებულობის ამაღლება. | 3.1.1. მუნიციპალიტეტის ვებ-გვერდის ადაპტირება უსინათლო და სმენადაქვეითებული პირების საჭიროებების მიხედვით (აუდიო და ვიდეო ინსტრუქციები) |  |  | X | მუნიციპალიტეტის ვებ-გვერდი ადაპტირებულია უსინათლო და სმენადაქვეითებული პირების საჭიროებების მიხედვით (აუდიო და ვიდეო ინსტრუქციები) | გახმოვანებული ვერბ-გვერდი | ადმინისტრაცია და საზოგადოებასთან ურთიერთობის სამსახური | X |  |
| 3.1.2. მუნიციპალიტეტის მიერ გამართული, გაშუქებადი ბრიფინგების, სხდომების, ვიდეო და ვიზუალური მასალების სურდო თარგმანით უზრუნველყოფა. |  |  | X | მუნიციპალიტეტის მიერ გამართული, გაშუქებადი ბრიფინგები, სხდომები, ვიდეო და ვიზუალური მასალები სურდო თარგმანით უზრუნველყოფილია | სურდო თარჯიმანტან გაფორმებული ხელშეკრულება, შეხვედრების ამსახველი მასალები | ადმინისტრაცია და საზოგადოებასთან ურთიერთობის სამსახური | X |  |
| 3.1.3. ადმინისტრაციულ ერთეულებში (სოფლებში) საინფორმაციო შეხვედრების/სემინარების/ტრენინგების ჩატარება შეზღუდული შესაძლებლობის მქონე პირთა უფლებებისა და ღირსების პატივისცემის საკითხებზე; | X | X | X | შეზღუდული შესაძლებლობის მქონე პირთა უფლებებისა და ღირსების პატივისცემის საკითხებზე, ადმინისტრაციულ ერთეულებში (სოფლებში) საინფორმაციო შეხვედრები/სემინარები/ტრენინგები ჩატარებულია | ჩატარებული შეხვედრების/სემინარების/ტრენინგების რაოდენობა, ადგილები, რეგისტრაციის ფურცლები, ფოტო მასალები | სოციალური სამსახური | X |  |
| 3.1.4. საინფორმაციო პოსტერების მომზადება და ადმინისტრაციულ ერთეულებში, ამბულატორიებში, სკოლებში და სხვა სტრატეგიულ ადგილებში განთავსება; |  | X | X | საინფორმაციო პოსტერები მომზადებულია და განთავსებულია ადმინისტრაციულ ერთეულებში, ამბულატორიებში, სკოლებში და სხვა სტრატეგიულ ადგილებში | საინფორმაციო პოსტერების შინაარსი და რაოდენობა | ადმინისტრაცია და საზოგადოებასთან ურთიერთობის სამსახური, სოციალური განყოფილება | X |  |
| 3.2 ცნობიერების ამაღლების ღონისძიებების დაგეგმვა და განხორციელება. | 3.2.1. შეზღუდული შესაძლებლობის მქონე პირთა უფლებების შესახებ ახალგაზრდობის ინფორმირებულობის გაზრდის მიზნით სემინარებისა და კონკურსების ჩატარება | X | X | X | შეზღუდული შესაძლებლობის მქონე პირთა უფლებების შესახებ ახალგაზრდობის ინფორმირებულობის გაზრდის მიზნით ჩატარებულია სემინარები და კონკურსები | ჩატარებული სემინარებისა და კონკურსები რაოდენობა, მონაწილეთა რაოდენობა, რეგისტრაციის ფურცლები, ფოტო მასალა | ადმინისტრაცია და საზოგადოებასთან ურთიერთობის სამსახური, სოციალური განყოფილება | X |  |
| 3.2.2. შშმ პირთ საერთაშორისო და ეროვნული დღეების აღნიშვნა და მასობრივი თემატური ღონისძიებების ხელშეწყობა | X | X | X | შშმ პირთ საერთაშორისო და ეროვნული დღეების აღნიშვნა და მასობრივი თემატური ღონისძიებების ხელშეწყობა | ჩატარებული ღონისძიებების და მონაწილეების რაოდენობა | შშმპ საკოორდინაციო საბჭო | X |  |
| 3.2.3. ინკლუზიური სპექტაკლის დადგმა სიღნაღის თეატრის სცენაზე |  | X |  | ინკლუზიური სპექტაკლი სიღნაღის თეატრის სცენაზე | სპექტაკლის ამსახველი ფოტო მასალა, მონაწილე შშმ ბავშვების რაოდენობა, მაყურებლების რაოდენობა | სიღნაღის თეატრი | X |  |
| 3.2.4. შშმ პირთა წარმატებული ინდივიდების, ჯგუფების მხარდაჭერა, წახალისება და საზოგადოებისთვის (ახალგაზრდობისთვის) გაცნობა - შეხვედრები სკოლებში |  | X | X | შშმ პირთა წარმატებული ინდივიდების, ჯგუფების მხარდაჭერა, წახალისება და საზოგადოებისთვის გაცნობა | წარამტებული შშმ პირების რაოდენობა, დამსწრეთა რაოდენობა, ღონისძიების ამსახველი მასალები | ადმინისტრაცია და საზოგადოებასთან ურთიერთობის სამსახური, სოციალური სამსახური | X |  |
| 3.3. გენდერის თემების მეინსტრიმიზაცია შშმ პირთა უფლებების რეალიზებაში | 3.3.1. შშმ ქალებისა და გოგონების მონაცემების მოძიება და მათი საჭიროებების იდენტიფიცირება; |  |  | X | შშმ ქალებისა და გოგონების რაოდენობა და მათი საჭიროებები იდენტიფიცირებულია | იდენტიფიცირებული შშმ ქალებისა და გოგონების რაოდენობა | სოციალური სამსახური, გენდერული და შშმპ საბჭო | X |  |
| 3.3.2. შშმ ქალებისა და გოგოებისთვის მუნიციპალური სერვისების ხელმისაწვდომობის გაზრდა მათი საჭიროებების გათვალისწინებით; |  |  | X | შშმ ქალებისა და გოგოებისთვის მუნიციპალური სერვისების ხელმისაწვდომობა გაზრდილია | მუნიციპალური სერვისებით მოსარგებლე გოგონების და ქალების რაოდენობა | სოციალური სამსახური, გენდერული და შშმპ საბჭო | X |  |
| 3.3.3. მუნიციპალიტეტის გენდერულ საბჭოში და სტრატეგიაში შშმ ქალების ჩართვა და მათი საჭიროებების მეინსტრიმიზაცია; |  |  | X | მუნიციპალიტეტის გენდერულ საბჭოში და სტრატეგიაში შშმ ქალების ჩართვა და მათი საჭიროებების მეინსტრიმიზაცია; | გენდერული საბჭოს წევრების შესახებ დოკუმენტი და განახლებული გენდერული თანასწორობის სტრატეგიის დოკუმენტი | გენდერული და შშმპ საბჭო | X |  |
| 3.4. ადგილობრივი შეზღუდული შესაძლებლობის მქონე პირთა(DPO) და შშმ პირთა საკითხებზე მომუშავე არასამთავრობო ორგანიზაციების გაძლიერება და მჭიდრო თანამშრომლობა | 3.4.1.ადგილობრივი შეზღუდული შესაძლებლობის მქონე პირთა(DPO) და შშმ პირთა საკითხებზე მომუშავე არასამთავრობო ორგანიზაციების კვარტალური შეხვედრების ჩატარება მუნიციპალიტეტის მერთან და საკრებულოს თავჯდომარესთან; |  | X | X | ადგილობრივი შეზღუდული შესაძლებლობის მქონე პირთა(DPO) და შშმ პირთა საკითხებზე მომუშავე არასამთავრობო ორგანიზაციების კვარტალური შეხვედრები ჩატარებულია | ჩატარებული კვარტალური შეხვედრების რაოდენობა | შშმპ საკოორდინაციო საბჭო | X | X |
| 3.4.1. ადგილობრივი შეზღუდული შესაძლებლობის მქონე პირთა(DPO) და შშმ პირთა საკითხებზე მომუშავე არასამთავრობო ორგანიზაციებთან ერთად საპროექტო წინადადებების მომზადება და თანადაფინანსების უზრუნველყოფა; |  | X | X | ადგილობრივი შეზღუდული შესაძლებლობის მქონე პირთა(DPO) და შშმ პირთა საკითხებზე მომუშავე არასამთავრობო ორგანიზაციებთან ერთად საპროექტო წინადადებების მომზადება და თანადაფინანსების უზრუნველყოფა; | საპროექტო წინადადებებისა და დაფინანსებული პროექტების რაოდენობა და შინაარსი | შშმპ საკოორდინაციო საბჭო | X | X |
| 3.5. საერთაშორისო და ეროვნულ არასამთავრობო ორგანიზაციებთან თანამშრომლობის გაძლიერება |  | X |  | საერთაშორისო და ეროვნულ არასამთავრობო ორგანიზაციებთან თანამშრომლობა გაძლიერებულია | საანგარიშო პერიოდში დონორი ორგანიზაციების რიცხვი 40% გაიზარდა | შშმპ საკოორდინაციო საბჭო | X | X |